text: বাংলাদেশ নার্সিং কলেজ বা বাংলাদেশ সেবা মহাবিদ্যালয় হলো বাংলাদেশের প্রথম নার্সিং কলেজ। কলেজটি মহাখালী, ঢাকায়, অবস্থিত।  দেশের যে-কোন নার্সিং ইনস্টিটিউট থেকে উত্তীর্ণ যে-কোন প্রার্থী এই মহাবিদ্যালয়ে যোগ্যতার ভিত্তিতে ভর্তি হতে পারে। তবে অবশ্যই পেশাগত কাজে তিন বছরের বাস্তব অভিজ্ঞতা থাকতে হবে। প্রতি বছর এখানে ১২০ জন বাংলাদেশী ও বিদেশী  ছাত্রছাত্রী ভর্তি করা হয়।
  
  ইতিহাস 
  বাংলাদেশ নার্সিং কলেজ  ১৯৭০ সালে ঢাকার মহাখালীতে প্রতিষ্ঠিত হয়েছিল। ১৯৭৮ সালে কলেজটি ঢাকা বিশ্ববিদ্যালয়ের অধিভুক্ত হয়। প্রতিষ্ঠালগ্নে এই কলেজে ডিপ্লোমা-ইন-নার্সিং প্রোগ্রাম চালু ছিল। আশির দশক থেকে ডিপ্লোমা (নার্সিং) প্রোগ্রামটি বন্ধ হয়ে যায়। বর্তমানে দুবছর মেয়াদি দুটি বি.এসসি কোর্স চালু আছে একটি নার্সিং-এ, অন্যটি পাবলিক হেলথ নার্সিং-এ। ।
  
  অবকাঠামো 
  বাংলাদেশ সেবা মহাবিদ্যালয়ের লাইব্রেরিতে জার্নাল ও বইয়ের পরিমাণ প্রায় পাঁচ সহস্রাধিক। ছাত্রীদের জন্য প্রায় দেড়শত আসনের দুটি ও ছাত্রদের জন্য একটি হোস্টেলের ব্যবস্থা আছে। প্রত্যেক ছাত্রছাত্রী সরকার থেকে মাসিক হারে ভাতা পায়।
  
  আরও দেখুন 
  
   রাজশাহী নার্সিং কলেজ
  
  তথ্যসূত্র 
  
  বিষয়শ্রেণী:বাংলাদেশের শিক্ষা প্রতিষ্ঠান
  বিষয়শ্রেণী:ঢাকা ভিত্তিক সংগঠন
  বিষয়শ্রেণী:বাংলাদেশের সরকারি সংস্থা
  বিষয়শ্রেণী:বাংলাদেশের গবেষণা প্রতিষ্ঠান
  বিষয়শ্রেণী:বাংলাদেশ ভিত্তিক মেডিকেল ও স্বাস্থ্য সংস্থা
title: বাংলাদেশ সেবা মহাবিদ্যালয়